《十虫吟 其十》
宋代·舒岳祥

虫有蠹书鱼，白腻铅粉如。岐尾细而长，所嗜惟食书。

我老书久废，儿曹复相疏。经年不启椟，宜尔穴以居。

蚀纸兼齧字，古篆成纡馀。腹中有经传，顾我何空虚。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。